Købte en af de nyeste smartphones på markedet i Køge i fredags. Den havde været i restordre og jeg havde bestilt den et par dage før hos en faktisk meget flink sælger. Han ændrede mit abbonnement hos tdc fra 6 timers tale og 4 GB til 4 timers tale og 6 GB. Eftersom jeg hverken bruger det ene eller andet særlig meget var jeg yderst tilfreds med denne ordning.
Endvidere blev jeg lovet en gratis opsætning af telefonen med overførsel af data fra den gamle telefon når jeg hentede den nye. Dette blev også skrevet ned, som han sagde, for at også en af hans kolleger kunne ordne udleveringen.
Da jeg møder op fredag for at hente telefonen er det så en anden der ekspederer mig, vist den ansvarlige selv. Først siger han kort at der ikke er kommet nogle telefoner, men da jeg insisterer, tjekker han computeren og jo, sørme, lige den jeg havde bestilt, den var kommet ! Han ændrede abbonnementet hos tdc, til hvad jeg troede var det lovede ( som der stod) 4 timers tale og 6 GB. Vi talte sågar om ændringen og at betalingen skulle foregå som den plejede.
Han hentede telefonen i en kasse og sagde værsgo. Jeg havde betalt den på forhånd, så det var bare at tage hjem med den.
Sagde at jeg jo også havde sagt den anden dag at jeg skulle have et shield til den, det fandt han så og gav mig det og sagde at jeg kunne bare gå til kassen. Jeg sagde at jeg var blevet lovet en gratis overflytning af oplysninger, altså en klargøring af telefonen. Han sukkede og sagde at det jo så nok kom til at tage 5-10 minutter mere. Det var okay med mig, havde jo ikke regnet med at det kun tog 3 sekunder.
Efter godt og vel 10 minutter kom han ud og sagde at det hele lå oppe ved kassen og at jeg bare kunne gå derop.
Ved kassen lå min nye telefon ovenpå kassen og den gamle telefon var ikke at se. Hende ved kassen og jeg fandt så ud af at den lå i kassen. Der stod så noget med betalingen som kassedamen ikke forstod, og hun prøvede at råbe "min" ekspedient op, men det var umuligt, så vi sjussede os selv frem til hvad det måtte være.
Da jeg tog min gamle telefon frem, manglede det cover den havde været i. Og så måtte vi jo have fat i ekspedienten, der til sidst kom op til kassen og så lettere irriteret ud, nå ja, det var da også rigtigt, og så måtte han lige hente det. Jeg fik så mit gamle cover med hjem. Anede ikke hvilken telefon jeg skulle bruge, ja, jeg er en moden dame og kan sgu ikke sådan gætte det hele selv.
Hele vejen igennem var jeg yderst høflig og smilende og sagde tusind tak for hjælpen. Jeg tænkte at det nok var fordi jeg først hentede telefonen 1½ time før lukketid, at hans humør var lidt anstrengt. (Havde desværre ikke mulighed for at komme før).
Da jeg kommer hjem opdager jeg at mit SD kort ikke var blevet installeret, det måtte jeg så selv gøre ved hjælp af gætværk og fingergefuhl. Troede egentlig at det hørte med til klargøringen. Desuden havde mit simkort været i sådan en dims til at  trykke ud, så jeg kunne bruge mit microsimkort i alle slags telefoner. Den dims der, den havde han også pænt skilt mig af med. Ja, det kunne jo faktisk være at man fik brug for den en dag.
Så får jeg i dag, mandag, 3 dage efter, en sms fra tdc om at jeg har opbrugt al min datatid !!!!!!!!! Æh, på et nyt abbonnement med flere GB end før, og som jeg, som skrevet fø,r aldrig har været i nærheden af at opbruge...   Ringer selvfølgelig til tdc, hvor en venlig ung mand informerer mig om at mit abbonnement hedder 4 timers tale og 1 GB !!!   Det har Elgiganten nemlig sørget for !!  Hvem ind i hede hule...... køber en smartphone og får sit abbonnement ændret fra 4 GB til 1 GB ??????? Hvor er logikken i det? Hvad ind i ...... har Elgigantens ekspedient dog tænkt på?  TDC ændrede det straks til det det skulle være, og konstaterede at det abbonnement Elgiganten havde tegnet for mig overhovedet ikke eksisterede.
Til at begynde med i butikken troede jeg bare at det var fordi det var fredag, nu føler jeg mig simpelthen bare rigtig dårligt behandlet.
Jeg har tidligere købt mange ting og de fleste af mine mobiltelefoner hos Elgiganten. Det er så slut nu.